
ΔΕΛΤΙΟ ΤΥΠΟΥ
ΣΩΜΑ ΕΛΛΗΝΙΚΟΥ ΟΔΗΓΙΣΜΟΥ

ΗΜΕΡΑ ΣΚΕΨΗΣ 2024


Κάθε χρόνο στις 22 Φεβρουαρίου, γενέθλια ημερομηνία του ιδρυτή του Προσκοπισμού και Οδηγισμού Baden Powell και της Αρχιοδηγού Olave Baden Powell, Οδηγοί σε όλο τον κόσμο γιορτάζουν την Παγκόσμια Ημέρα Σκέψης που στόχο έχει να προωθήσει την Παγκόσμια Φιλία.

Μια μέρα που Οδηγοί και Πρόσκοποι συναντιούνται, αναλογίζονται ο ένας τον άλλο και εκφράζουν την εκτίμησή τους. 
[bookmark: _GoBack]Μια γιορτή αφιερωμένη στο όραμα ενός καλύτερου κόσμου, στην ειρήνη, στην κοινή προσπάθεια όλων των μικρών και μεγάλων της γης, να χτίσουν έναν κόσμο αδελφωμένο.

Φέτος, ο Οδηγισμός, εστιάζει σε θέματα γύρω από το περιβάλλον και τη φτώχεια και ανακαλύπτει πώς μπορεί να συνεισφέρει στην οικοδόμηση ενός βιώσιμου μέλλοντος.

Ο Ελληνικός Οδηγισμός συμβάλλει στην ανάπτυξη των παιδιών και των νέων ώστε να γίνονται άτομα υπεύθυνα, ελεύθερα και ικανά να διεκδικούν και να συμμετέχουν ως ενεργοί πολίτες. Οι κοινές αξίες όλων των Οδηγών είναι η συνεργασία, η δικαιοσύνη, ο σεβασμός στον άνθρωπο και στο περιβάλλον.
Σε όλη την διαδρομή του, ο ελληνικός Οδηγισμός, αλληλεπιδρά με την κοινωνία και προσπαθεί πάντα να είναι στην αιχμή της πρωτοπορίας. 

Στοιχεία επικοινωνίας: Ξενοφώντος 10, 105 57 Αθήνα  
Τηλ.: 210.3235794, 210.3236548, e-mail: seo@seo.gr  http://www.seo.gr 

Θα μας βρεις σε 90 πόλεις σε όλη την Ελλάδα.


Το Σώμα Ελληνικού Οδηγισμού (έτος ιδρύσεως 1932) είναι Νομικό Πρόσωπο Ιδιωτικού Δικαίου, Σωματείο Μη Κερδοσκοπικού Χαρακτήρα, υπαγόμενο στις διατάξεις του Αστικού Κώδικα και Μέλος της Παγκόσμιας Οργάνωσης Οδηγών (WAGGGS).
Σύμφωνα με το Καταστατικό του αποτελεί Σωματείο μη κερδοσκοπικό με παιδαγωγικό, κοινωφελή και πολιτιστικό χαρακτήρα. Έχει ως στόχο την εξωσχολική διαπαιδαγώγηση παιδιών και εφήβων. Με σύγχρονα παιδαγωγικά και δημιουργικά προγράμματα που βασίζονται στους άξονες: Προσωπική Ανάπτυξη, Κοινωνική Συμμετοχή και Ζωή στη Φύση, μέσα σε αυτοδιοικούμενες Ομάδες, δίνεται η ευκαιρία στα παιδιά να αναπτύξουν πρωτοβουλίες και ικανότητες και να εξελιχθούν σε δημιουργικά μέλη της κοινωνίας.
ΤΕΛΟΣ

